באודוויין בוטס

באודוויין בוטס (בהולנדית: Boudewijn Boots; נולד ב-1 באפריל 1964) הוא ויצה-אדמירל בצי המלכותי ההולנדי המשמש כסגן ראש ההגנה (מקביל לרמטכ"ל) מאז 8 במרץ 2021.

ביוגרפיה
בוטס נולד בווחל ב-1 באפריל 1964. ב-1986 הוא התגייס לצי המלכותי ההולנדי, והוצב על שולת מוקשים. ב-1988, במהלך מלחמת איראן-עיראק, הוא נשלח למפרץ הפרסי כחלק מכוח שמירת שלום הולנדי (מבצע תמנון). בהמשך שרת גם בכוחות שמירת השלום של נאט"ו ביוגוסלביה ובאפגניסטן, בכוח ההולנדי בקוראסאו, ושימש כקצין קישור עם הצי הבריטי בפלימות'. ביוני 2011 קיבל פיקוד על הפריגטה אה"מ אוורצן, ובאפריל 2013 מונה לאחראי על אימוני הצי.

ב-2019 מונה לראש אגף המבצעים במטה הכללי. ב-8 במרץ 2021 מונה בוטס לסגן ראש ההגנה (מקביל לרמטכ"ל), במקום אונו אייכלסהיים שהפך לראש ההגנה. ב-22 בפברואר של אותה שנה הוא הועלה לדרגת ויצה-אדמירל.

קישורים חיצוניים

 באודוויין בוטס באתר tedxveghel
 באודוויין בוטס באתר CSR

אדמירלים הולנדים
הולנדים שנולדו ב-1964